
REFERAT DE APROBARE
privind înființarea creșei situate în municipiul Drobeta Turnu Severin, str. Lt. Boară Dorel nr. 6 ca unitate de învățământ preuniversitar de stat arondată Creșei Drobeta Turnu Severin, unitate de învățământ cu personalitate juridică

	 Creșa Drobeta Turnu Severin este unitate de învățământ cu personalitate juridică, autoritatea locală având calitatea de persoană juridică fondatoare, în subordinea Direcției de Asistență Socială Drobeta Turnu Severin, care oferă copiilor antepreșcolari cu vârste cuprinse între 3 luni și 3 ani, servicii integrate de educație, îngrijire și supraveghere.
             Legea învățământului preuniversitar nr.198/2023, reglementează organizarea și funcționarea sistemului de învățământ preuniversitar, asigurând cadrul pentru exercitarea, sub autoritatea statului român, a dreptului fundamental la învățătură pentru beneficiarii primari, reglementează statutul personalului didactic de predare, didactic auxiliar și de conducere de întregul sistem de învățământ de stat, particular și confesional, al personalului didactic de îndrumare și control, precum și a celorlalte categorii de personal didactic, prevăzute de lege.
	La nivelul municipiului Drobeta Turnu Severin în subordinea Direcției de Asistență Socială Drobeta Turnu Severin, funcționează și își desfășoară activitatea Creșa Drobeta Turnu Severin, unitate de învățământ cu personalitate juridică, în structura căreia sunt arondate un număr de șașe creșe, care oferă servicii de supraveghere, îngrijire și educație antepreșcolară copiilor cu vârste cuprinse între 3 luni și 3 ani. 
            Prin HCL nr. 98/18.04.2024 a fost aprobată organigrama și ștatele de funcții contractuale ale Creșei Drobeta Turnu Severin.
	Având în vedere faptul că au fost finalizate lucrările creșei din cadrul «Programului guvernamental construire creșe ,,Sfânta Ana,,» finanțat prin Planul Național de Redresare și Reziliență al României, în cadrul componentei 15-Educație, Investiție 1, Construirea, echiparea și operaționalizarea a 110 creșe, respective prin Programul national de construcții de interes public sau social, pentru asigurarea resursei umane din cadrul creșei în vederea desfășurării activității de îngrijire și supraveghere a copiilor de vârstă antepreșcolară se impune scoaterea la concurs a posturilor vacante cu încadrarea în cheltiuelile de personal aprobate prin buget.
[bookmark: _GoBack]            În temeiul prevederilor art. 129 alin. 2 lit.a, alin.3  lit.”c” din O.U.G nr.57/2019 privind Codul Administrativ, supunem spre aprobare Consiliului Local al municipiului Drobeta Turnu Severin, proiectul de hotărâre privind înființarea creșei situate în municipiul Drobeta Turnu Severin, str.Lt. Boară Dorel nr. 6, cu denumirea Albă ca zăpada  ca unitate de învățământ  preuniversitar de stat arondată Creșei Drobeta Turnu Severin, unitate de învățământ cu personalitate juridică.

